На основу чл. 19. став (4) и 32а. Закона о државној служби у институцијама Босне и Херцеговине (“Службени гласник БиХ”, бр. 19/02, 35/03, 4/04, 26/04, 37/04, 48/05, 2/06, 32/07, 43/09, 8/10, 40/12 и 93/17), Агенција за државну службу Босне и Херцеговине, на захтјев Државне агенције за истраге и заштиту, расписује

**ЈАВНИ ОГЛАС**

**за попуњавање радних мјеста државних службеника**

**у Државној агенцији за истраге и заштиту**

**1/01 Стручни сарадник – аналитичар за оперативне анализе**

**1/02 Стручни сарадник за подршку и преводилачке послове**

**1/03 Стручни савјетник за анализе**

**1/04 Виши стручни сарадник за примјену оперативне технике**

**1/05 Стручни савјетник – главни инжењер за безбједност информатичких система**

**1/06 Стручни сарадник – инжењер за систем контроле и видео-надзора**

**1/07 Стручни сарадник за финансијске послове**

**1/08 Виши стручни сарадник за правне послове**

**1/09 Стручни савјетник – аналитичар**

ФИНАНСИЈСКО – ОБАВЈЕШТАЈНО ОДЈЕЉЕЊЕ

Аналитички Одсјек

**1/01 Стручни сарадник – аналитичар за оперативне анализе**

**Опис послова и радних задатака:** Захтијева, прикупља, претражује базе података, те помаже у анализи прикупљених информација, податка и документације у складу са прописима који регулишу област спречавања прања новца и финансирања терористичких активности, задужен је за достављање надлежној организационој јединици информација које су повезане са упитима страних ФОЈ-иа, као и за иницирање упита према страним ФОЈ-има, задужен је за достављање предложених извјештаја о обавјештајној процјени, уколико могу допринијети листи показатеља, статистичких података и/или годишњем извјештају, обавља и друге послове у складу са законом и које му одреди шеф Одсјека. За свој рад непосредно је одговоран шефу Одсјека.

**Посебни услови:** ВСС – завршен економски, правни, факултет безбједности или други факултет друштвеног смјера или еквивалент болоњског система студирања вреднован са најмање 180 ЕЦТС бодова, најмање једна година радног искуства на истим или сличним пословима, положен стручни управни испит, познавање прописа из области заштите тајних података, познавање рада на рачунару.

**Статус:** државни службеник - стручни сарадник

**Припадајућа основна нето плата:** 1.231,00 КМ

**Број извршилаца:** један (1)

**Мјесто рада:** Источно Сарајево

Одсјек за правна питања, међународну сарадњу и подршку

**1/02 Стручни сарадник за подршку и преводилачке послове**

**Опис послова и радних задатака:** Учествује у координацији међународних посјета и пријема страних делегација за потребе Одјељења, саставља потребне поднеске, припрема и предлаже акте за интерну и екстерну кореспонденцију Одсјека који захтијевају употребу страног језика, преводи пристигле одговоре и захтјеве страних ФОЈ-иа, по потреби остварује комуникацију са представницима међународних органа телефонским и електронским путем, обавља и друге послове у складу са законом и које му одреди шеф Одсјека. За свој рад непосредно је одговоран шефу Одсјека.

**Посебни услови:** ВСС – завршен факултет друштвеног смјера или еквивалент болоњског система студирања вреднован са најмање 180 ЕЦТС бодова, најмање једна година радног искуства на истим или сличним пословима, положен стручни управни испит, познавање прописа из области заштите тајних података, активно знање енглеског језика, познавање рада на рачунару.

**Статус:** државни службеник - стручни сарадник

**Припадајућа основна нето плата:** 1.231,00 КМ

**Број извршилаца:** један (1)

**Мјесто рада:** Источно Сарајево

СЕКТОР ЗА ОПЕРАТИВНУ ПОДРШКУ

Одсјек за оперативно-технички надзор и информатичку подршку

**1/03 Стручни савјетник за анализе**

**Опис послова и радних задатака:** Самостално обавља послове документовања доказног материјала, врши вјештачења, анализе и криминалистичке експертизе дигиталних доказа, о чему по потреби свједочи на суду, пружа стручну помоћ тужилаштву и организационим јединицама Агенције из области дигиталних доказа у најсложенијим кривичним истрагама, координира рад на интегрисању истрага у вези са коришћењем рачунарске и комуникационе опреме и припреме доказа за њихово коришћење на суду и презентује резултате форензичких анализа, прати развој форензичких наука из области дигиталних доказа и предлаже нова рјешења за унапређење наведених послова и набавку савремене опреме, обавља и друге послове у складу са законом и које му одреди шеф Одсјека. За свој рад непосредно је одговоран шефу Одсјека.

**Посебни услови:** ВСС – завршен електротехнички, природно-математички или други технички факултет смјер информатика или еквивалент болоњског система студирања вреднован са минимално 240 ЕЦТС бодова, најмање три године радног искуства на истим или сличним пословима, положен стручни управни испит, познавање прописа из области заштите тајних података.

**Статус:** државни службеник – стручни савјетник

**Припадајућа основна нето плата:** 1.567,55 КМ

**Број извршилаца:** један (1)

**Мјесто рада:** Источно Сарајево

**1/04 Виши стручни сарадник за примјену оперативне технике**

**Опис послова и радних задатака:** Учествује у планирању и организовању рада и носилац је послова у области рачунарске технике, софтвера и других оперативно-техничких средстава, ради на њиховом развоју, адаптацији и побољшању функција, непосредно учествује у раду током експлоатације оперативно-техничких средстава и рјешава настале техничке проблеме, врши стручне анализе и експертизе, врши обуку кадрова, обавља и друге послове у складу са законом и које му одреди шеф Одсјека. За свој рад непосредно је одговоран шефу Одсјека.

**Посебни услови:** ВСС – завршен електротехнички, природно-математички или други технички факултет смјер информатика или комуникације или еквивалент болоњског система студирања вреднован са најмање 180 ЕЦТС бодова, двије године радног искуства на истим или сличним пословима, положен стручни управни испит, познавање прописа из области заштите тајних података.

**Статус:** државни службеник – виши стручни сарадник

**Припадајућа основна нето плата:** 1.364,25 КМ

**Број извршилаца:** један (1)

**Мјесто рада:** Источно Сарајево

Одсјек за информатику, комуникације и безбједност информатичких система

**1/05 Стручни савјетник – главни инжењер за безбједност информатичких система**

**Опис послова и радних задатака:** Организује, учествује и брине се о благовременом и квалитетном вршењу послова и задатака који се односе на безбједност информатичких система, учествује у изради и реализацији програма развоја безбједносних и информатичких система, управља пројектима и процесима развоја и одржавања система, израђује и одржава пратећу документацију, организује и тестира све дијелове система, врши инструктивне послове, увођење нових пројеката и доградњу постојећих, надзире и врши валидацију развоја система, врши валидацију политика и процедура за безбједност и заштиту, учествује у програму стручног оспособљавања службеника из области безбједности информатичких система, обавља и друге послове у складу са законом и које му одреди шеф Одсјека. За обављање послова из своје надлежности непосредно је одговоран шефу Одсјека.

**Посебни услови:** ВСС – завршен електротехнички или други факултет смјер информатика, аутоматика, електроника или телекомуникације или еквивалент болоњског система студирања вреднован са минимално 240 ЕЦТС бодова, најмање три године радног искуства на истим или сличним пословима, положен стручни управни испит, познавање прописа из области заштите тајних података, посједовање цертификата за управљање и имплементацију безбједносних метода у информационим и комуникационим системима.

**Статус:** државни службеник - стручни савјетник

**Припадајућа основна нето плата:** 1.567,55 КМ

**Број извршилаца:** један (1)

**Мјесто рада:** Источно Сарајево

**1/06 Стручни сарадник – инжењер за систем контроле и видео-надзора**

**Опис послова и радних задатака:** Тестира и одржава систем контроле проласка, видеонадзора и других електронских система, брине се о функционалној исправности уређаја који се користе у наведеним системима, учествује у извршавању прописаних превентивних мјера с циљем осигуравања максималне поузданости система, задужен је за креирање и одржавање документације за системе контроле проласка, видеонадзора и других електронских система, обавља и друге послове у складу са законом и које му одреди шеф Одсјека. За свој рад непосредно је одговоран шефу Одсјека.

**Посебни услови:** ВСС – завршен електротехнички или други факултет смјер информатика, аутоматика, електроника или телекомуникације или еквивалент болоњског система студирања вреднован са најмање 180 ЕЦТС бодова, најмање једна година радног искуства на истим или сличним пословима, положен стручни управни испит, познавање прописа из области заштите тајних података.

**Статус:** државни службеник - стручни сарадник

**Припадајућа основна нето плата:** 1.231,00 КМ

**Број извршилаца:** један (1)

**Мјесто рада:** Источно Сарајево

СЕКТОР ЗА МАТЕРИЈАЛНО - ФИНАНСИЈСКЕ ПОСЛОВЕ

Одсјек за финансије и рачуноводство

**1/07 Стручни сарадник за финансијске послове**

**Опис послова и радних задатака:** Врши обрачун и исплату плата и накнада запослених у Агенцији, прати обрачун и исплату пореза и доприноса на накнаде запослених у Агенцији, прати прописе којима се регулише обрачун и исплата плата, надгледа процедуре и контролише редослијед обраде и исплате плата за запослене у Агенцији, контактира надлежне банке у вези са размјеном података о извршеним уплатама нето плата, накнада, пореза и доприноса, контактира са фондовима и пореским управама у смислу праћења исправног обрачуна пореза и доприноса и њихове редовне и исправне уплате на одговарајуће рачуне, израђује аналитичке, информативне и друге материјале у оквиру прописане методологије, врши унос и обраду података у пореској картици запослених у Агенцији, на основу утврђеног права врши обрачун накнада за превоз запослених у Агенцији и континуирано прати промјене у цијенама, те усклађује појединачне износе накнада, обавља и друге послове у складу са законом и које му одреди шеф Одсјека. За свој рад непосредно је одговоран шефу Одсјека.

**Посебни услови:** ВСС – завршен факултет економског смјера или еквивалент болоњског система студирања вреднован са најмање 180 ЕЦТС бодова, најмање једна година радног искуства на истим или сличним пословима, положен стручни управни испит, познавање прописа из области заштите тајних података, познавање рада на рачунару.

**Статус:** државни службеник - стручни сарадник

**Припадајућа основна нето плата:** 1.231,00 КМ

**Број извршилаца:** један (1)

**Мјесто рада:** Источно Сарајево

РЕГИОНАЛНА КАНЦЕЛАРИЈА БАЊА ЛУКА

**1/08 Виши стручни сарадник за правне послове**

**Опис послова и радних задатака:** За потребе регионалне канцеларије сарађује и по потреби израђује једноставније правне прописе који се јавно објављују, израђује интерне опште акте и појединачне правне акте, иницира могуће измјене у прописима и општим актима, води скраћене и друге управне поступке, осим посебних управних поступака, израђује нацрте рјешења у поступцима које води, припрема правна мишљења и сарађује у изради нацрта сложенијих правних мишљења, припрема нацрте рјешења и других аката који се односе на радно-правни статус запослених у регионалној канцеларији, у вези са пословима из своје надлежности сарађује са Сектором за администрацију и унутрашњу подршку, обавља и друге послове у складу са законом и које му одреди начелник регионалне канцеларије. За свој рад непосредно је одговоран начелнику регионалне канцеларије.

**Посебни услови:** ВСС – завршен правни факултет или еквивалент болоњског система студирања вреднован са најмање 180 ЕЦТС бодова, најмање двије године радног искуства на истим или сличним пословима, положен стручни управни испит, познавање прописа из области заштите тајних података, познавање рада на рачунару.

**Статус:** државни службеник – виши стручни сарадник

**Припадајућа основна нето плата:** 1.364,25 КМ

**Број извршилаца:** један (1)

**Мјесто рада:** Бања Лука

Одсјек за истраживање ратних злочина и кривичних дјела кажњивих по међународном хуманитарном праву

**1/09 Стручни савјетник – аналитичар**

**Опис послова и радних задатака:** Анализира оперативне информације, податке и документацију из области истраживања ратних злочина и кривичних дјела кажњивих по међународном хуманитарном праву с циљем утврђивања сумње на почињење кривичног дјела из наведене области, истиче главна питања у вези са ратним злочинима, пружа релевантне информације с циљем провођења стратегије истрага што обухвата и потенцијални предмет истраге, припрема најзахтјевније извјештаје, аналитичке закључке, процјене и дијаграме из области ратних злочина и кривичних дјела кажњивих по међународном хуманитарном праву за одређени период са приједлозима за унапређење рада по питању истраживања ратних злочина, те у том смислу усмјерава и пружа стручну помоћ запосленим, анализира кривичне пријаве и информације, прати и проучава питања ратних злочина и кривичних дјела кажњивих по међународном хуманитарном праву, обавља и друге послове у складу са законом и које му одреди шеф Одсјека. За обављање послова из своје надлежности непосредно је одговоран шефу Одсјека.

**Посебни услови:** ВСС – завршен правни, економски, факултет безбједности или други факултет друштвеног смјера или еквивалент болоњског система студирања вреднован са минимално 240 ЕЦТС бодова, најмање три године радног искуства на истим или сличним пословима, положен стручни управни испит, познавање прописа из области заштите тајних података, познавање рада на рачунару.

**Статус:** државни службеник - стручни савјетник

**Припадајућа основна нето плата:** 1.567,55 КМ

**Број извршилаца:** један (1)

**Мјесто рада:** Бања Лука

**Напомене за кандидате:**

* Поступак избора кандидата регулисан је Правилником о поступцима оглашавања, избора кандидата, премјештаја и постављења државних службеника у случају преноса или преузимања надлежности од стране институција БиХ („Службени гласник БиХ“, бр. 27/08, 56/09, 54/10, 70/12 и 12/20) и Правилником о карактеру и садржају јавног конкурса, начину спровођења интервјуа и обрасцима за спровођење интервјуа („Службени гласник БиХ“, бр. 63/16, 21/17 и 28/21). Више информација о конкурсним процедурама доступно је на www.ads.gov.ba, у дијелу „Запошљавање/Врсте конкурсних процедура“.
* Поред посебних услова наведених у Јавном огласу, кандидати морају испуњавати и опште услове прописане чланом 22. [Закона о државној служби](http://www.ads.gov.ba/v2/index.php?option=com_content&view=article&id=117&catid=36&Itemid=88&lang=bs) у институцијама Босне и Херцеговине.
* Под радним искуством подразумијева се радно искуство након стечене високе стручне спреме, односно високог образовања.
* Кандидати не смију бити у сукобу интереса, односно неспојивости, из члана 16. став (1) [Закона о државној служби](http://www.ads.gov.ba/v2/index.php?option=com_content&view=article&id=117&catid=36&Itemid=88&lang=bs) у институцијама Босне и Херцеговине.
* За спровођење конкурсне процедуре по овом Јавном огласу формираће се једна (1) Комисија за избор.

**Додатна напомена:**

* Прије постављења, односно пријема у радни однос, за све кандидате са листе успјешних кандидата, обавиће се безбједносне провјере у складу са поступком за издавање дозволе за приступ тајним подацима одређеног степена повјерљивости, сходно одредби чл. 30. и 31. Закона о заштити тајних података („Службени гласник БиХ“ бр. 54/04 и 12/09), као и одредбама подзаконских аката донесених на основу наведеног Закона.
* У складу са чланом 31. Закона о заштити тајних података неће се извршити постављење, односно именовање кандидата, за којег се након пласмана на листу успјешних кандидата утврди безбједносна сметња.

***Припрема документације*:**

**Скреће се пажња кандидатима** да су потребну документацију на оглас дужни доставити у складу са [Правилником о карактеру и садржају јавног конкурса, начину спровођења интервјуа и обрасцима за спровођење интервјуа](https://ads.gov.ba/bs-Latn-BA/articles/97/pravilnik-o-karakteru-i-sadrzaju-javnog-konkursa-nacinu-provo-enja-intervjua-i-obrascima-za-provo-enje-intervjua-integralni-tekst), а посебно да обрате пажњу на измијењене и допуњене одредбе наведеног Правилника, те да прилагоде документацију, како доказе о радном искуству, тако и преостале доказе тражене текстом огласа.

С тим у вези, кандидати се упућују на појашњење - текст на службеној интернет страници www.ads.gov.ba, у дијелу [„Запошљавање/Напомена за кандидате/Стоп грешкама у пријавама!“](https://www.ads.gov.ba/bs-Latn-BA/articles/69/stop-greskama-u-prijavama), те посебно одредбе Правилника о карактеру и садржају јавног конкурса, начину спровођења интервјуа и обрасцима за спровођење интервјуа, које дефинишу документацију: пријавни образац; универзитетску диплому; важеће увјерење о држављанству; [увјерење о положеном стручном управном односно јавном испиту](http://www.ads.gov.ba/v2/index.php?option=com_content&view=article&id=149&Itemid=65&lang=bs#JI); доказ о траженом радном искуству; доказ о траженом нивоу знања страног језика; доказ о траженом нивоу знања рада на рачунару; увјерење о невођењу кривичног поступка; рок и начин достављања пријаве.

**Потребни документи:**

**I Овјерене копије:**

* универзитетске дипломе (нострификоване/признате дипломе, уколико факултет није завршен у БиХ или је диплома стечена у некој другој држави након 06.04.1992. године); Кандидати су обавезни доставити диплому првог циклуса (или основног додипломског студија), без обзира на услове огласа, осим за интегрисане студије код којих је потребно доставити и доказ да се ради о интегрисаном студију, ако то није видљиво из саме основне дипломе, додатка дипломи или рјешења о нострификацији/признавању.
* додатка дипломе за кандидате који су високо образовање стекли по Болоњском систему студирања; изнимно, само у случају да високошколска установа додатак дипломи није уопште издавала, нити за једног дипломца, кандидат је дужан да уз овјерену копију универзитетске дипломе достави увјерење високошколске установе да додатак дипломи није уопште издат, нити за једног дипломца;
* увјерења о држављанству (не старије од 6 мјесеци од дана издавања од стране надлежног органа);
* увјерења о положеном стручном управном испиту односно јавном испиту;
* потврде или увјерења као доказа о траженој врсти искуства у струци;
* увјерења/потврде/сертификата о активном знању траженог језика, најмање Б2 нивоа или еквивалента нивоу Б2 (само за позицију 1/02)
* доказа о траженом нивоу знања рада на рачунару (осим за позиције 1/03, 1/04 и 1/06);
* сертификата за управљање и имплементацију безбједносних метода у информационим и комуникационим системима (само за позицију 1/05).

**II Својеручно потписан:**

* попуњен образац Агенције за државну службу БиХ: исти можете преузети на wеб страници Агенције: [www.адс.гов.ба](http://www.ads.gov.ba) унутар сваког конкурса појединачно, у рубрици „документи“. Напомињемо да потписан и попуњен образац не може служити као доказ било ког услова из текста Јавног огласа, исти само олакшава рад органу који врши избор и именовање, те представља само информације о кандидату, које је потребно доказати траженом документацијом.

Овјерене копије докумената немају ограничен рок важења, под условом да ни документи чије су копије овјерене немају назначен (прецизиран) рок важења.

**Додатни документи који се достављају накнадно:**

* Кандидати који буду позвани на усмени дио стручног испита (интервју), као доказ о испуњавању једног од опћих услова за постављење, у складу са чланом 22. став 1. тачка г) Закона о државној служби у институцијама Босне и Херцеговине, обавезни су на исти донијети увјерење о невођењу кривичног поступка (не старије од три мјесеца). Изузетно, а у случају ако кандидат из објективних разлога не достави тражено увјерење на интервју, исто треба доставити најкасније до уручења рјешења о постављењу, односно преузимања дужности.
* Изабрани (постављени/именовани) кандидат дужан је институцији Босне и Херцеговине доставити, у складу са чланом 22. став 1. тачка д) Закона о државној служби у институцијама Босне и Херцеговине, увјерење о радној способности (љекарско увјерење), као доказ да је здравствено способан за вршење одређених послова предвиђених овим положајем.

Кандидати који немају положен стручни (управни) испит, прије приступања писменом дијелу стручног испита ће полагати јавни испит у складу са Одлуком. Јавни испит на коме је кандидат задовољио важи само за конкретан јавни конкурс, о чему се не издаје увјерење, а на кандидата који буде постављен на радно мјесто примјењује се члан 56. Закона о раду у институцијама Босне и Херцеговине („Службени гласник БиХ“, бр. 26/04, 7/05, 48/05, 60/10, 32/13, 93/17 и 59/22) и члан 12. Одлуке.

Кандидати који су од момента подношења пријаве на јавни оглас до дана одржавања јавног испита положили стручни управни испит или јавни испит, испит општег знања, односно испит који одговара побројаним испитима, тј. који нису у обавези полагати јавни испит у складу са одредбама члана 13. Одлуке, дужни су обавијестити Агенцију о истом најкасније до заказаног термина одржавања јавног испита, а доказ о наведеном требају непосредно доставити Агенцији (не слати путем поште), искључиво до почетка термина писменог дијела стручног испита. У случају да се кандидат не одазове позиву на јавни испит, а не приложи тражени доказ до писменог дијела стручног испита сматраће се да је одустао од своје пријаве на наведени Јавни оглас.

Сва тражена документа, осим увјерења о невођењу кривичног поступка које се доставља на интервју, треба **доставити најкасније до 30.03.2023. године**, путем поштанске службе препорученом пошиљком на адресу:

**Државна агенција за истраге и заштиту**

**“Јавни оглас за попуњавање радних мјеста државних службеника у Државној агенцији за истраге и заштиту“**

**Николе Тесле 59, 71123 Источно Сарајево.**

Испуњавање услова утврђених овим огласом рачуна се даном предаје пријаве.

Непотпуне, неблаговремене и неуредне пријаве, пријаве кандидата који не испуњавају услове овог огласа, као и копије тражене документације које нису овјерене, неће се узимати у разматрање.